text: Otte minutter til 4,4 mia.
  27 november 2014 kl. 15.54
  Kritikere og tilhængere af den nye togbro over Vejle Fjord har i aften mulighed for at komme med deres synspunkter. Broen koster 4.4 mia. og vil korte togtiden fra København til Århus med otte minutter.
  Broen er en del af regeringens plan om hurtige tog gennem Danmark. Og den nye togbro over Vejle Fjord skal sørge for, at det i fremtiden kun tager en time at rejse mellem landets store byer.
  I dag kører alle tog en tur ind gennem Vejle by. Den nye togbro skal krydse Vejle Fjord længere ude og rette togskinnerne ud mellem Fredericia og Horsens. 
  Ifølge tranportministeriet bliver turen så 8-9 minutter kortere. Broen skal være lidt over tre kilometer lang. Den kommer til at koste 4,4 milliarder kroner.
  I aften er der officiel høring om projektet.
  